Ino fort

Ino fort (alates 1915 Nikolai fort, vene keeles Николаевский форт) oli Venemaa Keisririigi Soome Suurvürstiriigis Terijoe piirkonnas Ino küla lähedal Soome lahe põhjarannikul kuni 1920. aastani olnud fort. 

Fort oli osa Vene pealinna Peterburi kaitseks loodud vööndist, mille käigus Soome lahe põhjakaldale loodi Ino fort ja lõunakaldale Krasnaja Gorka küla (soome Yhinmäki) lähedale Krasnaja Gorka fort.

Fort ehitati aastail 1909–1916 Peterburist 60 kilomeetri kaugusele. Fordi kõige suurema kaliibriga suurtükid olid kahes 305 mm kahuripatareis, millest üks oli tornpatarei ja teine oli lahtine patarei.

Fort desarmeeriti Soome ja Vene NFSV vahel sõlmitud 1920. aasta Tartu rahulepingu kohaselt.

Relvastus
kaks 4 x 152 mm kahuripatareid (Canet' kahurid) 
8 x 254 mm kahuripatarei
8 x 280 mm haubitsapatarei
kaks 4 x 305 mm kahuripatareid (aastail 1912–1916)

Välislingid
Alex Goss. Fort Ino 

Kategooria:Kroonlinna kindlus
Kategooria:Venemaa keisririigi militaarehitised
Kategooria:Viiburi kubermang
Kategooria:Soome uusaeg
Kategooria:Leningradi oblast